स्मिथ फर्के लयमा, शतक प्रहार
अस्ट्रेलियाली ब्याट्सम्यान स्टिभ स्मिथ लयमा फर्कं‌दै भारतविरुद्धको तेस्रो टेस्टको दोस्रो दिन शुक्रबार शतक प्रहार गरेका छन् ।
सिड्नी — अस्ट्रेलियाली ब्याट्सम्यान स्टिभ स्मिथ लयमा फर्कं‌दै भारतविरुद्धको तेस्रो टेस्टको दोस्रो दिन शुक्रबार शतक प्रहार गरेका छन् ।यसअघि खराब प्रदर्शन गरिरहेका स्मिथले १ सय ३१ रन बनाए । उनकै शतकीय पारीमा अस्ट्रेलियाले आफ्नो पहिलो इनिङ्समा अलआउट हुनुअगाडि ३ सय ३८ रन बनायो । स्मिथलाई रवीन्द्र जडेजाले रनआउट गरे । यसअघि मार्नस लेबुसचेनले ९१ रन बनाए । भारतीय बलरमध्ये रवीन्द्र जडेजाले चार विकेट लिए । भारतले दिनको खेल समाप्त हुँदा आफ्नो पहिलो इनिङ्समा दुई विकेट गुमाएर ९६ रन बनाएको छ । त्यसमा चेतेश्वर पुजारा ९ र कप्तान अजिन्क्य रहाने ५ रन बनाएर खेलिरहेका छन् । यसअघि रोहित शर्माले २६ र शुभमन गिलले ५० रन बनाए । भारत अझै २ सय ४२ रनले पछाडि छ । 